recursal/SuperWikiNEXT-32B huggingface dataset:
**UART** (**Universal Asynchronous Receiver Transmitter**) eli sarjaliikennepiiri on laitteisto tai mikropiiri, joka muuntaa rinnakkaismuotoista tietoa sarjamuotoiseksi ja päinvastoin.
UART-piirille syötetään tavu, ja se pilkkoo sen biteiksi ja lähettää sarjaliitännän yli bitti kerrallaan ohjelmoidulla nopeudella ja muilla protokollan vaatimuksilla, esim. ajoituksesta ja tarkistussummasta. Kehittyneemmissä versioissa on muutaman tavun puskurimuisti.
UART-piiriä käytetään asynkronisessa sarjamuotoisessa tietoliikenteessä tietokoneen ja oheislaitteen välillä.

Ensimmäinen yhden mikropiirin UART oli Western Digitalin vuonna 1971 julkaisema WD1402A.
Gordon Bell tarvitsi piirin kaukokirjoittimen liittämiseksi PDP-1-tietokoneeseen ja suunnitteli sellainen diskreeteillä komponenteilla. Western Digital tarjoutui toteuttamaan sellaisen yhdellä mikropiirillä.

IBM PC -koneessa käytettiin RS-232-sarjaportissa National Semiconductorin 8250-piiriä, joka pysyi 9600 baudin nopeuteen (jos käyttöjärjestelmän keskeytyksen käsittely kestää 1 millisekunnin).
IBM PC/AT -koneissa käytettiin piirejä 16450 ja 16550. Korjattu 16550A sisältää 16 tavun puskurin, ja kykenee valmistajan mukaan jopa 1,5 Mbit/s nopeuteen.

**eUART** tai **EUART** (**Enhanced UART**) on joidenkin valmistajien nimitys kehittyneemmälle piirille, joka esimerkiksi kykenee synkronisoimaan baudinopeuttaan automaattisesti vastaanotetun datan perusteella.

Lähteet
-------

1. ↑  Chip Hall of Fame: Western Digital WD1402A UART *spectrum.ieee.org*.  30.6.2017. Viitattu 9.11.2021. (englanniksi)
2. 1 2  Brian Santo: 25 Microchips That Shook the World *spectrum.ieee.org*.  1.5.2009. Viitattu 23.10.2021. (englanniksi)
Aaron Fotheringham
**Aaron Fotheringham** (s. 8. marraskuuta 1991 Las Vegas Nevada Yhdysvallat) on yhdysvaltalainen pyörätuoliurheilija, joka tekee rullalautailusta ja BMX-pyöräilystä mukailtuja temppuja. 

14-vuotiaana Fotheringham oli omien sanojensa mukaan ensimmäinen ihminen, joka on onnistunut tekemään takaperinvoltin pyörätuolilla.

Fotheringhamilla on meningomyeloseele. Hän on käyttänyt pyörätuolia kolmevuotiaasta, ja vaikka hän käyttikin pienenä kyynärsauvoja, hän on kahdeksanvuotiaasta asti käyttänyt pyörätuolia kokoaikaisesti. Hän katseli veljensä BMX-pyöräilyä, ja kerran veli käski hänen kokeilla pyörätuolilla samaa. Aaron kokeili ja innostui.

Hän kilpailee Vegas Am Jam -sarjassa skeittipuistokilpailuissa yleensä BMX-pyöräilijöitä vastaan ja on sijoittunut neljänneksi Sunny Springs Skate Parkissa 2006. 

Fotheringham suosittelee samankaltaisten temppujen tekijöitä käyttämään kypärää. Hän on satuttanut muun muassa kyynärpäänsä temppuja tehdessään ja käyttää aina suojavarusteita. Uusia temppuja hän kokeilee ensin pehmusteilla. Tempuissa käytettävä pyörätuoli on myös valittu siten, että se pehmentää alastuloa.

Lähteet
-------

* An interview with Aaron Fotheringham (Arkistoitu – Internet Archive) (englanniksi)
* Fotheringham's page at the Vegas Am Jam site (Arkistoitu – Internet Archive) (englanniksi)
* An article about Fotheringham (englanniksi)
* A video of Fotheringham backflipping (englanniksi)

### Viitteet

1. ↑  Aaron Fotheringham: Wheelchair Backflip
2. ↑  reviewjournal.com, Living, On the Edge: Hot
3. ↑  Red Bull Vegas Am Jam, Team AmJam, Aaron (Arkistoitu – Internet Archive)
4. ↑  WHEELCHAIR: Wheelchairs, Wheelchair Ramps, Wheelchairs Accessories and Wheelchair Sports (Arkistoitu – Internet Archive)
**Intiaanit: Pohjois-Amerikan alkuperäiskansojen historia** on Rani-Henrik Anderssonin ja Markku Henrikssonin kirja, joka ilmestyi 2010 Gaudeamuksen kustantamana. 

Teos pyrkii valottamaan sitä todellisuutta, joka on elokuvien ja muun viihteen sekä taiteen esittämän kuvan takana. Kuvan vaikutus on ollut niin voimakas, että todellista kuvaa on vaikea nähdä, ja osasta sellaista, mikä ei alun perin ollut totta, on tullut intiaaneille itselleenkin totta. Intiaanit ovat saaneet omaa ääntään kuuluviin toisen maailmansodan jälkeen, ja heidän kulttuurinsa on saanut suosijoita myös muualla kuin Pohjois-Amerikassa. Teoksen aiheena on niin kulttuuri kuin politiikkakin.

Pohjois-Amerikan alkuperäiskansoiksi teoksessa käsitetään kaikki Pohjois-Amerikan alueella asuvat ja asuneet intiaanit, inuitit, aleutit ja mestitsit, ja heistä käytetään yhteisnimitystä "intiaanit".

Teoksella on kolme keskeistä tavoitetta. Ensinnäkin antaa kuva intiaaneista aktiivisina toimijoina, ei passiivisina uhreina, kuten usein on käsitetty. Toiseksi, koska intiaaneja on miljoonia, heillä on suuri vaikutus kulttuuriin, talouteen ja politiikkaan. Kolmanneksi tekijät korostavat, että intiaanit ovat hyvin monimuotoinen ryhmä, ja kaikilla kansoilla on oma kulttuurinsa, kieliäkin on yli tuhat.

Lähteet
-------

1. 1 2  Andersson ja Henriksson, s. 10
2. ↑  Uusi kirja Pohjois-Amerikan intiaaneista, Helsingin yliopisto, Pohjois-Amerikan tutkimus, viitattu 2.12.2010

Aiheesta muualla
----------------

* Intiaanit – Pohjois-Amerikan alkuperäiskansojen historia *Gaudeamus*.   Teos Gaudeamuksen sivulla.
*Tämä artikkeli käsittelee kansanedustajaa. Yritysjohtaja ja teollisuusneuvos Arvo Lehdosta on eri artikkeli.*
**Arvo Aksel Lehto** (alk. **Lund**; 17. marraskuuta 1898 Tuusula – syksy 1941 Ääninen, Neuvostoliitto) oli suomalainen työmies, toimitsija ja sosialistisen työväen ja pienviljelijöiden eduskuntaryhmän kansanedustaja.

Lehdon vanhemmat olivat muurari Karl Aksel Lund ja Ida Öberg. Käytyään kansakoulun hän työskenteli työmiehenä ja toimitsijana Helsingissä vuoteen 1918 saakka; viimeksi hän oli vuodesta 1916 valurina Helsingin veturivarikolla. Suomen sisällissotaan Lehto osallistui punaisten riveissä ja sai sodan jälkeen elinkautisen vankeustuomion 1919. Lehto armahdettiin 1925 ja sen jälkeen hän liittyi SKP:hen 1926 ja oli toimitsijana Helsingissä vuoteen 1930 saakka. Lehto kävi 1928 Neuvostoliitossa osallistuen Kominternin 6:teen kongressiin. Hän oli sosialistisen työväen ja pienviljelijöiden eduskuntaryhmän kansanedustajana 1929–1930 edustaen Uudenmaan läänin vaalipiiriä.

Lapuan liikkeen edustajat sieppasivat Lehdon 28. kesäkuuta 1930 ja 5. heinäkuuta vastaisena yönä hänet muilutettiin Neuvostoliiton rajan yli. Lehto toimi Neuvostoliitossa Petroskoin Uritski-klubin johtajana 1930, puoluesihteerinä Matrossa, ammattiliittotoimitsijana Petroskoissa 1932–1934 ja Totuus-lehden toimittajana 1935. Hän opiskeli myös Lännen vähemmistökansallisuuksien yliopistossa 1932. Vuonna 1937 Lehto lähetettiin Suomeen puoluetehtävissä ja seuraavana vuonna hän siirtyi Ruotsiin. Ruotsissa Lehto pidätettiin ja sen jälkeen, kun hänen turvapaikka-anomuksensa oli hylätty, Lehto joutui palaamaan 1940 Neuvostoliittoon. Lehto oli sitten vuonna 1940 Neuvosto-Karjalassa Totuus-lehden toimittajana ja Petroskoin radiokomitean suomalaisen osaston johtajana.

Lehto oli naimisissa vuodesta 1930 Hilda Maria Kekäläisen kanssa ja heillä oli yksi tytär. Lehdon perhe jäi asumaan Suomeen.

Lehto kuoli syksyllä 1941 suomalaisten vallatessa Petroskoin kaupunkia Neuvosto-Karjalassa. Hän oli kaupungista lähteneen lautan kyydissä, joka syttyi tuleen pommituksessa, ja hypättyään veteen hän hukkui Äänisjärveen.

Lähteet
-------

* .aspx Arvo Lehto *Suomen kansanedustajat*. Eduskunta.
* KASNTn NKVDn vuosina 1937 - 1938 rankaisemien Suomen Eduskunnan entisten jäsenten luettelo

### Viitteet

1. ↑  Kimmo Rentola: *Kenen joukoissa seisot? Suomalainen kommunismi ja sota 1937–1945*, s. 585. WSOY 1994.


|  |  |  |  |  |
| --- | --- | --- | --- | --- |
| 

| * n
* k
* m
Työväen ja pienviljelijäin eduskuntaryhmän kansanedustajat 1929–1930 |
| --- |
|  |
| Eduskuntaryhmä(23) | 
* Halén
* Kallio (1929–1930)
* Kulmala
* Kyhälä
* Lehto
* Liedes
* Meriläinen
* Myllymäki
* Mäenpää (1930)
* Pekkala
* Perälä
* Pohjaranta
* Riihimäki
* Rosenberg
* Rötkö
* Salo
* Strengell
* Tabell
* Talvio
* Tanner
* Turunen
* Urpilainen
* Virta
* Väisänen

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
**Kirjat Gat** (hepr. ‏קִרְיַת גַּת‎‎) on kaupunki Israelissa eteläisellä hallintoalueella. Sen väkiluku oli vuoden 2018 lopussa 54 973.

Maantiede
---------

Sotamuistomerkki.
Kirjat Gat sijaitsee Israelin rannikkotasangon eteläosassa.

Historia
--------

Ennen nykyisen kaupungin perustamista läheisellä rauniokumulla eli tellillä oli filistealaiseen Gathin kaupunkiin liitettyjä raunioita. Hieman nykyisestä kaupungista länteen oli myös Faluja-niminen arabien asuttama kylä. Kylän asukkaat pakenivat Israelin itsenäisyyssodan yhteydessä vuonna 1948, jolloin alueella käytiin taisteluja egyptiläisten ja israelilaisten joukkojen välillä.

Varsinainen Kirjat Gat perustettiin vuonna 1955. Nykyisen kaupungin lähiseutua eli niin sanottua Lakisin aluetta oli tarkoitus kehittää ja alueelle haluttiin luoda oma taloudellinen keskuksensa. Huomattava osa sen varhaisista juutalaisista siirtolaisista saapui Välimeren maista ja etenkin Pohjois-Afrikasta. Palveluiden ja työntarjonnan kehittyessä rakennutettiin myös uusia asuntoja.

Väestö
------

Kirjat Gatin asukasluku oli vuoden 2018 lopussa 54 973. Vuonna 2002 vastaava lukema oli 48 200, vuonna 1969 17 000 ja vuonna 1958 4 400.

Vuonna 2012 kaupungin asukkaista 93,8 prosenttia oli juutalaisia. Varhaisina vuosina kaupungin asukkaat olivat pääosin sefardi- ja mizrahijuutalaisia. Mittavan juutalaisten Neuvostoliitosta tulleen muuttoliikkeen myötä, noin kolmasosa kaupungin asukkaista on nykyisin peräisin edesmenneen Neuvostoliiton alueilta.

Talous
------

Polgatin tekstiilitehdas oli suurin työnantaja kaupungissa ennen sulkemistaan 1990-luvulla. 

Kirjat Gatissa on vuonna 1999 avattu Fab 18 -niminen Intelin prosessoreita ja Flash-muisteja tuottava tehdas. Intel sai Israelin valtiolta 525 miljoonan dollarin apurahan tehtaan avaamiseen. Helmikuussa 2006 muurattiin toisen Intelin Fab 28 -nimisen tehtaan peruskivi. Tästä huolimatta Kirjat Gatin työttömyysluvut ovat Israelin korkeimpien joukossa.

Lähteet
-------

1. 1 2 3 4  Fred Skolnik ja Michael Berenbaum: *Encyclopaedia Judaica Volume 12 Kat-Lie*, s. 192-193. Thomson Gale, 2007. ISBN 978-0-02-865928-2. (englanniksi)
2. ↑  List of localities, in Alphabetical order (pdf) (Qiryat Gat) Central Bureau of Statistics. Viitattu 14.12.2019. (englanniksi)
3. 1 2  Rosenthal, Donna: *The Israelis: Ordinary People in an Extraordinary Land*, s. 124–126. New York: Free Press, 2003. ISBN 0-684-86973-X.

Aiheesta muualla
----------------

* Kuvia tai muita tiedostoja aiheesta **Kirjat Gat** Wikimedia Commonsissa
Habiba Bouhamed Chaabouni
**Habiba Bouhamed Chaabouni** (arab. حبيبة بوحامد الشعبوني‎) on tunisialainen lääkäri ja geneetikko.

Bouhamed Chaabouni valmistui pediatrian ja genetiikan opinnoista Tunisissa ja Pariisissa. Hän sai sertifikaatin genetiikasta, *diplôme d'études approfondies'n* fysiologiassa, *diplôme d'études approfondies'n* kehitysbiologiassa ja *certificat d'études supérieures'n* tilastotieteessä. Bouhamed Chaabouni toimii Tunis El Manar -yliopiston lääketieteellisessä tiedekunnassa professorina ja johtaa sinne perustamaansa ihmisen genetiikan tutkimuslaboratoriota. Hän johtaa myös Tunisin Charles Nicolle -sairaalan synnynnäisten ja perinnöllisten sairauksien laitosta, jonka perusti ensimmäisenä lääketieteellisen genetiikan laitoksena tunisialaisessa sairaalassa.

Bouhamed Chaabouni oli vuonna 2006 yksi L'Oréal-UNESCO For Women in Science Awardin saajista. Palkinto myönnettiin hänelle hänen panoksestaan genetiikan kehitykseen Tunisiassa, Afrikassa ja Arabimaissa. Bouhamed Chaabouni on toiminut konsultoijana Maailman terveysjärjestölle ja Arabiliitolle. Hän oli mukana valmistelemassa UNESCO:n Maailmanlaajuista julistusta ihmisen genomista ja ihmisoikeuksista. Bouhamed Chaabouni on Ranskan Académie nationale de médecinen ja Tunisian Beit al-Hikma -akatemian jäsen.

Lähteet
-------

1. 1 2 3 4  Habiba Bouhamed Chaabouni Université de Montpellier, viitattu 15.12.2023 (englanniksi)
2. 1 2 3  Habiba Bouhamed Chaabouni - Médecin Futura Santé, viitattu 15.12.2023 (ranskaksi)
3. ↑  Habiba Chaabouni, membre(étranger) de l'Académie française de médecine Leaders.com.tn 21.12.2011, viitattu 15.12.2023 (ranskaksi)
**Intiaaniasiamies** (myös intiaaniagentti, engl. *indian agent*) oli Yhdysvaltain tai Kanadan hallituksen edustaja reservaatissa. Intiaaniasiamiehillä oli merkittävä asema Yhdysvaltojen ja Kanadan intiaaniasiainhallinnossa 1800-luvun loppupuolella ja vielä 1930-luvun alussa intiaaniasiamiehet hallitsivat reservaatteja lähes yksinoikeudella USA:ssa. Tilanne kuitenkin muuttui vuoden 1934 USA:ssa voimaan tulleen *Indian Reorganization Act*in myötä. Säädöksessä intiaaniasiamiesten valtaa kavennettiin ja reservaattia hallinnoiva neuvosto valittiin vaaleilla intiaanien joukosta. Asiamiesjärjestelmä poistui käytöstä lopullisesti 1960-luvulle tultaessa.

Lähteet
-------

1. ↑  Rani-Henrik Andersson, Markku Henriksson: *Intiaanit. Pohjois-Amerikan alkuperäiskansojen historia*, s. 486. Gaudeamus, 2010.
2. ↑  Smedman, Rainer: Sotureista ja metsästäjistä maanviljelijöitä. Oglalat valkoisen miehen tiellä (1868 - 1887).  *Tampere University Press*
2001*, 2001. Artikkelin verkkoversio.  fi*
3. ↑  Rani-Henrik Andersson, Markku Henriksson: *Intiaanit. Pohjois-Amerikan alkuperäiskansojen historia*, s. 334. Gaudeamus, 2010.
4. ↑  Indian agents *Encyclopedia of the Great Plains*. University of Nebraska–Lincoln. Viitattu 6.8.2018. (englanniksi)

Aiheesta muualla
----------------

* Kuvia tai muita tiedostoja aiheesta **Intiaaniasiamies** Wikimedia Commonsissa
**Aasian talvikisat**, joita kutsutaan myös **talviasiadeiksi**, on Aasiassa järjestettävä monilajinen urheilukilpailu, talvinen versio Aasian kisoista. Talviasiadit järjestetään joka neljäs vuosi. Kisoja hallinnoi Aasian olympiakomitea (OCA) Kansainvälisen olympiakomitean valvonnassa. Ensimmäiset talvikisat järjestettiin vuonna 1982 Japanin olympiakomitean ehdotuksesta. Japanilaisten ponnistukset palkittiin, kun he lopulta saivat ensimmäisten, vuoden 1986 talvikisojen isännyyden. Kisat myönnettiin pidettäviksi Sapporossa, koska kaupungilla oli niiden järjestämiseen valmiina infrastruktuuri ja asiantuntemus vuoden 1972 talviolympialaisten jäljiltä.

Ensimmäisiin talvikisoihin osallistui vain seitsemän Aasian olympiakomitean jäsenvaltiota. Sen jälkeen on osanottajamaiden määrä jatkuvasti kasvanut. 45 jäsenmaasta 27 lähetti Changchunissa järjestettyihin vuoden 1986 kisoihin useampia kilpailijoita kuin koskaan aiemmin. Samoihin kisoihin lähettivät ensimmäisen kerran talviasiadien historiassa samanaikaisesti edustajansa kaikki 45 jäsenmaata.

Vuonna 2009 Libanonissa järjestettäviksi kaavaillut kisat jouduttiin peruuttamaan.

Kartta Aasian talvikisojen pitopaikoista. Kisat kerran järjestäneet maat on väritetty vihreällä, kahdesti tai useammin järjestäneet sinisellä.

Katso myös
----------

* Aasian kisat

Lähteet
-------

1. ↑   (Arkistoitu – Internet Archive)

Aiheesta muualla
----------------

* Aasian olympiakomitean sivusto (englanniksi) (Arkistoitu – Internet Archive)
**Välilehti** (engl. *tab*) on graafisen käyttöliittymän elementti, joka mahdollistaa usean dokumentin tai toimintoja sisältävän paneelin sijoittamisen yhteen ikkunaan.
Työpöytämallia seuraavissa käyttöliittymissä välilehti voidaan kuvata kortiston korttien väliin asetettavilla välilehdillä.

Tämänkaltaista käyttöliittymää käytettiin mahdollisesti ensimmäisen kerran IBM PC:lle vuonna 1982 julkaistussa tekstinkäsittelyohjelmassa WordVision.

PC Magazine kommentoi myöhemmin että ohjelman käyttöliittymä oli myöhemmin inspiraationa uusia ideoita etsiville ohjelmoijille. Välilehdet jäivät tämän jälkeen unohduksiin, kunnes Quattro Pro for Windows 1.0 esitteli ne uudelleen 1992. Microsoft Word 6.0 vuodelta 1993 käytti välilehtiä valikoiden yksinkertaistamiseen.
Välilehdet toteutettiin myös Sun NeWS:issa ja etenkin Gosling Emacsissa NeWSille vuodelta 1988.

Lähteet
-------

1. ↑  "Taking A Gamble With Word Vision". PC Magazine - The Independent Guide To IBM Personal Computers. Vol. 3, no. 6. PC Communications Corp. pp. 211–221. ISSN 0745-2500. via en.wiki kts.
2. ↑  Seymour, Jim (1994-03-15). "Everything Old Is New Again". PC Magazine. Vol. 13, no. 5. Ziff-Davis Publishing Company. pp. 99–100. ISSN 0888-8507.
3. ↑
**David Ayres** (12. elokuuta 1977 Whitby, Kanada) on kanadalainen jääkiekkomaalivahti ja jääkoneen kuljettaja, joka pelasi NHL-kaudella 2019–2020 Carolina Hurricanesin paidassa puolitoista erää maalivahtina Toronto Maple Leafsia vastaan.

Ottelussa Toronto Maple Leafs vastaan Carolina Hurricanes 22. helmikuuta 2020 Carolinalta loukkaantui ottelussa molemmat maalivahdit ja NHL:n sääntöjen mukaan kotijoukkueen on tässä tilanteessa pystyttävä järjestämään korvaava maalivahti peliin. Ayres oli pelannut aiemmin alasarjoissa jääkiekkoa ja toimii Maple Leafsin farmijoukkueen Toronto Marliesin jääkoneen kuljettajana.

Hän teki Carolinan kanssa yhden ottelun mittaisen tryout-sopimuksen ja tuli kentälle ajassa 31:19.

Ayres päästi kaksi ensimmäistä laukausta maaliin, mutta piti maalinsa puhtaana lopun ajasta ja torjui Carolinalle voiton. Hänen torjuntaprosenttinsa oli 80.

Lähteet
-------

1. 1 2 3 4  David Ayres *Elite Prospects*. Everysport Media Group AB.  (englanniksi)
2. ↑  Aalto, Pekka: Munuaissiirron kokenut jääkonekuski pysäytti NHL:n suurimmat tähdet – Dave Ayres, 42, nousi valokeilaan: "Muistamme tämän ikuisesti" *Aamulehti*.  23.2.2020.  Arkistoitu 24.2.2020. Viitattu 24.2.2020. (suomeksi)
3. ↑  Kuisma, Lassi: Kuva: Tässä on sensaation tehneen jääkonekuskin ja NHL-seuran välinen pelaajasopimus – palkkatietojen kohdalla tylyä tekstiä *Iltalehti*.  24.2.2020. Viitattu 24.2.2020. (suomeksi)
4. ↑  David Ayres at eliteprospects.com *www.eliteprospects.com*. Viitattu 15.3.2023. (englanniksi)
**Pirkko-Liisa Kalliomäki**, o.s. *Salonen*, (18. maaliskuuta 1942 – 17. maaliskuuta 2002) oli suomalainen lääketieteen ja kirurgian tohtori (1977), tekniikan lisensiaatti (1968) ja professori. 

Kalliomäki työskenteli yli kymmenen vuotta Työterveyslaitoksella. Vuonna 1977 hän väitteli tohtoriksi lääketieteen alalta otsikkonaan *Measurement of magnetic lung contamination in vivo: Evaluation of the method and its application to arc welders*. Kalliomäki kirjoitti yhdessä aviopuolisonsa (vuodesta 1964) mittaustekniikan professori Kalevi Kalliomäen kanssa useita julkaisuja, jotka käsittelivät teollisuuden metallipölyn vaikutusta ja mittaamista keuhkoissa.*lähde?* Pirkko-Liisa Kalliomäellä on ollut kolme nyttemmin jo rauennutta patenttia, jotka liittyivät verianalysaattoriin.*lähde tarkemmin?*

Lähteet
-------

1. ↑  *Tekniikan akateemiset ja arkkitehdit 2011 M–Ö*, s. 959. Tekniikan Akateemisten liitto TEK ym. Helsinki 2012.
2. ↑  *Kuka kukin on*. Kalevi Juhani Kalliomäen artikkeli. Otava, 1990.
3. ↑  Patentti- ja rekisterihallitus *prh.fi*.  Arkistoitu 11.3.2016. Viitattu 11.3.2016.
Seitsemän päällikön vala. Kuvitusta Aiskhyloksen tragediaan *Seitsemän Thebaa vastaan*.
**Seitsemän Thebaa vastaan** on kreikkalaisen mytologian kertomus Polyneikeen johtaman seitsikon ja Eteokleen johtaman Theban armeijan välisestä taistelusta. Taistelu oli seurausta siitä, että Oidipuksen jouduttua maanpakoon Thebasta tämän pojat Eteokles ja Polyneikes riitaantuivat vallasta. Vanhempi Eteokles sai vallan, ja ajoi Polyneikeen pois kaupungista. Polyneikes kokosi Argoksessa sotajoukon, joka hyökkäsi Thebaan. Kukin seitsemästä sotapäälliköstä piiritti joukkoineen yhtä Theban seitsemästä portista. Kaksintaistelussa Eteokles ja Polyneikes saivat kumpikin surmansa toisensa kädestä.

Kertomukselle on joskus etsitty historiallista pohjaa mykeneläisaikaisesta taistelusta, joka olisi tapahtunut noin sukupolvea ennen Troijan sotaa ja johtanut Theban linnoituksen tuhoon. Eräs viite tällaiseen on se, että Homeroksen *Iliaan* laivaluettelossa, joka kuvaa Troijan sotaan osallistuneet kreikkalaiset joukot, ei enää esiinny Thebaa vaan pelkästään sen alakaupunki Hypothebai. On kuitenkin mahdotonta sanoa, mikä osa kertomuksesta voisi olla tosipohjaista ja mikä keksittyä. Theban kaivauksissa ei ole löydetty merkkiä seitsemästä portista, joten tämä ajatus voi perustua lähinnä sotapäälliköiden lukumäärään.

Taistelu oli aiheena kadonneessa eepoksessa *Thebais*. Vanhin jälkipolville säilynyt kuvaus taistelusta on Aishyloksen samannimisessä tragediassa *Seitsemän Thebaa vastaan* (*Hepta epi Thēbas*), joka on myös myytin pääesitys säilyneessä kreikkalaisessa kirjallisuudessa. Myöhemmin sama tarina on kerrottu myös Euripideen tragediassa *Foinikian naiset* (*Foinissai*). Taistelu esiintyy myös muun muassa Sofokleella, Diodoroksella, Pseudo-Apollodoroksella ja Hyginuksella sekä Statiuksen eepoksessa *Thebais*.

Sotapäälliköt
-------------

Eri kirjailijoilla esiintyy hieman erilainen luettelo siitä, ketkä seitsemän sotapäällikköä olivat. Sotajoukon johtajana esiintyy yleensä Oidipuksen poika Polyneikes. Apollodoroksen luettelossa sotapäälliköistä häntä ei kuitenkaan esiinny. Sotapäälliköiden jälkeläiset tunnettiin epigoneina.

| DiodorosEuripidesHyginusStatius | Apollodoros | Euripides | AiskhylosSofokles |
| --- | --- | --- | --- |
| Adrastos | Adrastos | Adrastos | - |
| Amfiaraos | Amfiaraos | - | Amfiaraos |
| - | Eteoklos | Eteoklos | Eteoklos |
| Hippomedon | Hippomedon | Hippomedon | Hippomedon |
| Kapaneus | Kapaneus | Kapaneus | Kapaneus |
| - | Mekisteus | - | - |
| Parthenopaios | Parthenopaios | Parthenopaios | Parthenopaios |
| Polyneikes | - | Polyneikes | Polyneikes |
| Tydeus | - | Tydeus | Tydeus |

Lähteet
-------

1. ↑  Lendering, Jona: Thebais *Livius.org*. Viitattu 27.5.2021.
2. ↑  Diodoros: *Bibliotheka historika* IV.62.
3. ↑  Euripides: *Foinikian naiset* 1104–
4. ↑  Hyginus: *Fabulae* LXX.
5. ↑  Statius: *Thebais* IV.62–247.
6. ↑  Apollodoros: *Bibliotheke* III.6.3.
7. ↑  Euripides: *Turvananojat* 860–
8. ↑  Aiskhylos: *Seitsemän Thebaa vastaan* 375–
9. ↑  Sofokles: *Oidipus Kolonoksessa* 1313–

Aiheesta muualla
----------------

* Kuvia tai muita tiedostoja aiheesta **seitsemän Thebaa vastaan** Wikimedia Commonsissa
**Dysfagia** eli **nielemisvaikeus** on nielemisen refleksinomaisessa liikesarjassa ilmenevä häiriö, joka ilmenee joko vaikeutena saada ruokaa niellyksi tai tunteena siitä, että ruoka takertuu nielemisen jälkeen ruokatorveen. 

Dysfagiaa on eriasteista, ja se voi esiintyä missä nielemistoiminnon osassa tahansa. Se saattaa vaikuttaa esimerkiksi ruoan pureskeluun, ruokapalan kuljetukseen suussa ja/tai nielemisen aloitukseen. Usein nielun automaattiset suojamekanismit eivät toimi kunnolla, ja ruoka kulkeutuu ruokatorven sijasta henkitorveen. 

Dysfagia tekee syömisestä usein hidasta, vaivalloista ja runsaasti keskittymistä vaativaa. Vaikeassa dysfagiassa nielemistoiminto puuttuu lähes täysin.

Syyt
----

Dysfagiaa esiintyy esimerkiksi refluksitaudin, akalasian, esofagiitin, äkillisten aivoverenkiertohäiriöiden, aivotraumojen, neurologisesti rappeuttavien sairauksien, sekä suun ja kurkun alueiden kasvainten yhteydessä. Myös lääkeaineet kuten antipsykootit ja natriumvalproaatti saattavat aiheuttaa dysfalgiaa.

Äkillisesti alkaneen dysfalgian syynä voi olla ruokatorven vierasesine, vamma tai tulehdus.

Oireet
------

- vaikeus saada ruokaa niellyksi

- tunne, että ruoka takertuu nielemisen jälkeen ruokatorveen

- Tunne, että ruoka/juoma menee väärään kurkkuun.

- Yskiminen ruokailun tai juomisen yhteydessä tai välittömästi sen jälkeen.  

- Vaikeus kontrolloida suussa olevaa ruokaa, esimerkiksi sen kertyminen poskitaskuihin.   

- Ruokailun huomattava hitaus/hidastuminen.  

- Suun tyhjennys vaatii useita nielaisuja.   

- Painon ja/tai ravitsemustilan lasku.  

- Toistuvat keuhkokuumeet.  

- Väsyminen ruokaillessa.   

- Aspirointi.

Katso myös
----------

* Ruminaatio
* Dysfasia
* Afasia
* Puheterapia


1. ↑  Nielemiskipu, nielemisvaikeus, palan tunne kurkussa *Duodecim Terveyskirjasto*. Viitattu 12.12.2023.
2. ↑  Medicines associated with
swallowing problems. November 2020.
3. ↑  Nielemiskipu, nielemisvaikeus, palan tunne kurkussa *Duodecim Terveyskirjasto*. Viitattu 12.12.2023.
**Muinaisruotsi** (nykyruots. *fornsvenska*) on nimi kahdelle ruotsin kielen muodolle, joita puhuttiin keskiajalla: varhainen muinaisruotsi (*klassisk fornsvenska*), jota puhuttiin vuosina 1225–1375, ja myöhäinen muinaisruotsi (*yngre fornsvenska*), jota puhuttiin 1375–1526.

Muinaisruotsi kehittyi itämuinaisnorjasta. Ruotsin ja tanskan kielten aikaisimmat muodot, joita puhuttiin vuosina 800–1100, olivat muinaisnorjan murteita, joita kutsuttiin *riimuruotsiksi* ja *riimutanskaksi*, koska niitä kirjoitettiin silloin vain riimuilla. Murteiden väliset erot olivat kuitenkin pieniä, ja ne alkoivat kunnolla erkaantua 1100-luvulla. Muinaisruotsi ja muinaistanska syntyivät 1200-luvulla. Ei ole varmuutta siitä, milloin muinaisgutniska ja älvdalska alkoivat erkaantua ruotsista, mutta muinaisgutniska erkaantui kauan ennen muinaistanskaa.

Varhainen muinaisruotsi oli merkittävästi erilainen nykyruotsiin verrattuna siten, että siinä oli monimutkaisempi sijamuotorakenne eikä se ollut vielä läpikäynyt sukurakenteen supistumista, joten siinä oli kolme sukua. Substantiiveja, adjektiiveja, pronomineja ja joitain numeraaleja taivutettiin neljässä sijassa: nominatiivissa, genetiivissä, datiivissa ja akkusatiivissa. Kieli muistutti siis monin paikoin nykysaksaa ja -islantia.

Lähteet
-------

1. ↑  Fortescue, Michael D.: *Historical linguistics 2003: selected papers from the 16th International Conference on Historical Linguistics, Copenhagen, 11–15 August 2003*, s. 258. John Benjamins Publishing Company 2005. Google Books. (englanniksi)
**Käärme paratiisissa** (*The Garden of Eden*) on Ernest Hemingwayn vuonna 1986 postuumisti julkaistu romaani. Se on kolmen nuoren aikuisen suhteita kuvaava teos. 

Kirjailija David Bourne ja hänen varakas vaimonsa Catherine viettävät kuherruskuukauttaan Etelä-Ranskan hotelleissa. Samalla David kirjoittaa romaania isänsä kokemuksista siirtomaa-ajan Afrikassa. Catherine rikkoo idyllin, kun hän alkaa leikitellä sukupuolirooleilla. Lopulta hän tuo hotelliin Marita-nimisen naisen, ja naiset alkavat kilpailla Davidin suosiosta.

Kirjailijan kuollessa teos ei ollut vielä valmis. Ennen julkaisua toimittajat lyhensivät käsikirjoitusta. Muutamia kohtia myös laajennettiin, mikäli tekstin selkeys ja johdonmukaisuus sitä vaativat.*lähde?*

Teos jakautuu neljään kirjaan eli päälukuun. Ensimmäisen kirjan kolme lukua kuvaavat leppoisaa kuherruskuukautta. Toisen kirjan viisi lukua kuvaa Catherinen muuttumista. Hän käy yksin suurkaupungissa ja muuttaa kampauksensa poikamaiseksi. Kolmas kirja sisältää 15 lukua. Siinä kehittyy kolmikon välinen jännite, ja samalla David kirjoittaa kirjansa valmiiksi. Neljännen kirjan neljässä luvussa tapahtuvat loppuratkaisut, jolloin Davidin työ tuhoutuu.

Aiheesta muualla
----------------

* Käärme paratiisissa, Kirjasampo.fi
**Tuomas Mikael "Gary" Keskinen** (s. 18. syyskuuta 1980) on suomalainen kitaristi ja toimii nykyisin muusikkona freelancerina. Gary on toiminut Hausmylly yhtyeen jäsenenä vuodesta 2019. Gary soittaa myös Elias Hämäläisen luotsaamassa House Of Eli yhtyeessä. Hänelle myönnettiin Lappajärven kulttuuripalkinto itsenäisyyspäivänä 2006. Keskinen soitti kitaraa myös Technicolour-yhtyeessä.

Kevään ja kesän 2008 Keskinen toimi rockyhtye Negativen keikkakitaristina ja 2009 alusta lähtien Ancaran kitaristina. Ancara yhtyeessä Gary lopetti vuonna 2016..

Gary omisti oman levy-yhtiön (Scandal Music Company), jonka artisteihin kuuluvat muun muassa Suomen eturivin Idols-artisteja. 

Gary perusti myös uuden yhtiön vuonna 2012, LA hubin, Jimmy Westerlundin kanssa, joka keskittyy suomalaisen musiikin vientiin maailmalle, lähinnä kuitenkin Yhdysvaltoihin. 

Gary toimii muusikkona ja säveltäjänä lukuisten suomalaisten ja kansainvälisten artistien taustavoimissa.

Historia
--------

Gary aloitti kitaran soittamisen 12-vuotiaana saatuaan kitaran enoltaan, muusikko Tuomo Övermarkilta. Jo 13-vuotiaana Gary aloitti keikkailun ympäri Suomea iskelmäartistien kanssa. Hänen ensimmäinen oma yhtyeensä, H.I.T.T. kirjoitti levytyssopimuksen Unirecordsin kanssa Garyn ollessa 14-vuotias. H.I.T.T. julkaisi kaksi singleä. Kun Gary oli 16-vuotias, hän lähti opiskelemaan musiikkia ja musiikkiopinnot päättyivät vuonna 2004 Helsingin pop-jazz konservatorioon. Opiskelujen ohella hän soitti eri kokoonpanoissa.

Vuonna 2002 perustettiin Technicolour-yhtye, jossa Gary toimi soolo- ja komppikitaristina. Samaan aikaan hän perusti myös toisen yhtyeen nimeltä Monday. Vuonna 2008 Gary toimi Negativen kitaristina ja vuoden 2009 alussa Gary liittyi Ancara-yhtyeeseen. 

Garyn luotsaama Monday-yhtye osallistui Suomen euroviisukarsintaan 2010, mutta ei päässyt jatkoon. Gary on itse säveltänyt heidän siellä esittämänsä biisin "Play" ja sanoittanut sen yhdessä Mondayn laulajan kanssa.

Rockin' High
------------

Keskinen on soittanut myös maailman korkeimman keikan Mount Everestillä marraskuussa 2015. Guinnessin ennätystenkirjaan ennätystä ei virallistettu, kun keikalla ei ollut lippuja myynnissä. Rockin' High projektista on tehty myös elokuva Project Rockin' High, joka sai suomen ensi-illan Helsingissä Rakkautta ja Anarkiaa festivaaleilla syyskuussa 2016. Elokuvan ohjasi Matleena Saarensalmi ja tuotannosta vastasi Production House. Elokuva näytettiin myös Ylellä Dokumenttiprojektissa. Kansainvälinen ensi-ilta oli toukokuussa 2017 Italiassa Trento Film Festivaaleilla.

Lähteet
-------

1. ↑  Tenhunen, Anssi: Tuomas "Gary" Keskinen Ancaran kitaristiksi *Noise.fi*.  25.3.2009. Viitattu 9.10.2013.
2. ↑  Projekti Rockin' High *Elonet*. Viitattu 14.9.2017.

Aiheesta muualla
----------------

* 
*
Paroni von Münchhausen
August von Wille, Münchhausen ratsastaa kanuunankuulalla, 1872.
**Karl Friedrich Hieronymus von Münchhausen** (11. toukokuuta 1720 – 22. helmikuuta 1797) oli saksalainen, Hannoverissa syntynyt vapaaherra, joka sepitti mielellään liioiteltuja kertomuksia sotamuistoistaan.

Rudolf Erich Raspe (1737–1794) kirjoitti tarinoista kirjan *Baron Munchausen's Narrative of his Marvellous Travels and Campaigns in Russia*, (tunnetaan myös nimellä *The Surprising Adventures of Baron Munchausen*) ja se julkaistiin Lontoossa 1785. Osa materiaalista tuli paronin kertomuksista, osan Raspe lainasi muista lähteistä. Paroni itse ei ollut mielissään siitä, että Raspen kirja teki hänestä kuuluisan valehtelijan (saks. *Lügerbaron*, suom. *valehtelijaparoni*). Paronin kuoleman jälkeen lähes unohdettiin, että hän oli ollut oikea henkilö.

Dorén karikatyyri Münchhausenista.
Münchhausen kertoi tarinoissaan muun muassa lentäneensä tykinkuulalla, käyneensä kuussa kuumailmapallolla, vetäneen itsensä omista hiuksistaan ylös suosta sekä saaneensa sormuksen, joka tekee hänestä näkymättömän.

Suomeksi tarinat ilmestyivät ensimmäisen kerran vuonna 1856 nimellä *Parooni Mynkhausin kummalliset matkat ja retket maalla ja merellä*. Tarinat on käännetty ja julkaistu sittemmin monta kertaa uudelleen, muun muassa Samuli Suomalaisen suomennos *Parooni von Münchhausenin retket ja seikkailut* (1903).

Elokuvat
--------

Josef von Báky ohjasi vuonna 1943 tarinoista elokuvan *Münchhausen*. Vuonna 1988 Terry Gilliam ohjasi elokuvan *Paroni von Münchhausenin seikkailut*.

Paronin mukaan on nimetty sairaus, Münchhausenin oireyhtymä, josta kärsivät teeskentelevät sairastavansa tauteja saadakseen huomiota ja hoitoa.

Aiheesta muualla
----------------

* Kuvia tai muita tiedostoja aiheesta **Paroni von Münchhausen** Wikimedia Commonsissa

* Rudolf Erich Raspe (1737–1794) & Hieronymus Karl Friedrich, Baron (Freiherr) von Münchhausen (1720–1797) (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Japani
* Tšekki
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Also Starring** oli suomalainen mainoselokuvien tuotantoyhtiö. Alson perustivat vuonna 1988 ohjaaja Vellu Valla ja kuvaaja Julle Salminen. Vuonna 2016 tapahtui sukupolvenvaihdos, kun Jullen poika Juhana Salminen siirtyi toimitusjohtajaksi, ja Ville Salminen palasi taloon vastaavaksi tuottajaksi. Veljekset olivat myös osakkaina. Johannes Lassila jatkoi Also Starringin vastaavana tuottajana ja osakkaana ja Vellu Valla käsikirjoittajana ja animaatio-ohjaajana.

Also Starring Oy hakeutui konkurssiin lokakuun lopulla 2018. Juhana Salmisen mukaan päätöksen taustalla oli toimialan pitkäaikainen murros, joka on johtanut pitkien mainoselokuvatuotantojen määrän vähentymiseen..

Historiaa
---------

Alsolla on pitkä ja menestyksekäs historia lukuisten mainoselokuvaohjaajien kanssa työskentelystä, mutta aivan erityisesti Also tunnetaan uusien ohjaajien etsimisessä ja esiintuomisessa. Muun muassa Nalle Sjöblad, Markus Virpiö, Mikko Lehtinen, Pekka Hara sekä Teemu Nikki ovat aloittaneet uransa Alsossa.

Also Starring on saanut kansainvälisiä alan palkintoja, esimerkiksi Clio Festivalilta ja New Yorkin elokuvajuhlilta. Yhtiö on tuottanut mainosten lisäksi Daruden musiikkivideon "Sandstorm".

Ohjaajat ja tuottajat
---------------------

### Ohjaajat

* Anna-Maria Jóakimsdóttir Hutri
* Lauri Laukkanen
* Markus Virpiö
* Mika Ronkainen
* Teemu Niukkanen
* Tuukka Harala
* Sakari Lerkkanen
* Vellu Valla

### Tuottajat

* Johannes Lassila
* Ville Salminen

Palkinnot
---------

Kuukauden parhaat sekunnit -palkinto seuraavista televisiomainoksista:

* huhtikuu 2010 – Tapiola: Unohtuiko jotain?
* syyskuu 2012 – Ikea: Makuuhuone
* marraskuu 2012 – DNA: Erikokoiset eläimet
* helmikuu 2013 – DNA: Teleportti
* kesä-heinäkuu 2013 – DNA: Ajotapoja
* elokuu 2015 – Vattenfall: Suuri saunaelämys

Lähteet
-------

1. ↑  THE STORY OF ALSO STARRING - LIVING THE DREAM Also Starring.  Arkistoitu 2.8.2014. Viitattu 25.4.2014. (englanniksi)
2. ↑  Ylä-Anttila, Aleksi: Tuotantoyhtiö Also Starring hakeutuu konkurssiin: "Tämä on ollut hieno ja opettavainen matka" *Markkinointi & Mainonta*.  31.10.2018. Viitattu 31.10.2018.
3. ↑   (Arkistoitu – Internet Archive)
4. ↑   (Arkistoitu – Internet Archive)
5. ↑   (Arkistoitu – Internet Archive)
6. ↑   (Arkistoitu – Internet Archive)
7. ↑   (Arkistoitu – Internet Archive)
8. ↑  Kuukauden Parhaat Sekunnit: Vattenfall - Suuri saunaelämys *mtv.fi*.  Arkistoitu 14.2.2017. Viitattu 13.2.2017.

Aiheesta muualla
----------------

* Also Starringin kotisivut (Arkistoitu – Internet Archive)
* Also Starring Vimeossa
* Also Starring Elonet-sivustolla
**Thronion** (m.kreik. Θρόνιον, lat. *Thronium*) oli antiikin aikainen kaupunki Illyriassa nykyisen Albanian alueella. Sen tarkkaa sijaintipaikkaa ei tiedetä, mutta se sijaitsi jossakin päin Abantista eli abanttien aluetta. Sen arvellaan sijainneen kaakkoon Apolloniasta, mahdollisesti lähellä Amantiaa.

Thronionin kerrottiin olleen Euboialta tulleiden abanttien ja Opuntian Lokriin Thronionin asukkaiden Troijan sodan jälkeen perustama. Apollonialaiset valtasivat Thronionin jo varhain ja sen alue liitettiin heidän kaupunkiinsa. Tämä käy ilmi piirtokirjoituksesta, joka oli kirjoitettu apollonialaisten Olympiaan omistamaan votiivilahjaan. Kaupungin asukkaasta käytettiin etnonyymejä *Thronios* (Θρόνιος), *Thronitēs* (Θρονίτης) ja *Thronieus* (Θρονιεύς). Amantia saattoi korvata Thronionin.

Lähteet
-------

1. 1 2 3  Smith, William: "Thronium (2)", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
2. 1 2  Hansen, Mogens Herman & Nielsen, Thomas Heine: *An Inventory of Archaic and Classical Poleis*, s. 326, 342. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
3. ↑  Thronion *Pleiades*. Viitattu 2.10.2023.
4. ↑  "49 Thronion", *Barrington Atlas of the Greek and Roman World*. Princeton University Press, 2000. ISBN 978-0691031699.
5. ↑  Pausanias: *Kreikan kuvaus* 5.22.3–4.
**Plimmýri** (kreik. Πλημμύρι; transl. myös *Plimmíri*, *Plimíri*) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylä on turistikylä eikä sinne ole kirjattu pysyviä asukkaita (vuonna 2011).

Plimmýrin Elävöittävän lähteen (*Zoodóchos Pigí*) kirkko.
Plimmýrin kylä sijaitsee Ródoksen kaakkoisrannikolla noin 85 kilometriä etelään Ródoksen kaupungista. Se on osa sisämaassa hieman pohjoisempana sijaitsevan Lachanián kyläyhdyskuntaa. Plimmýrin kylä on nykyisin lähinnä lomakeskus, joka sijaitsee suhteellisen kaukana saaren muista lomakeskuksista ja suuremmista asutuksista. Siellä on suuri resort-hotelli ja noin neljän kilometrin pituinen ranta.

Aiemmin kylä kuului Nótia Ródoksen kuntaan ja vuodesta 2011 lähtien Ródoksen kunnan Nótia Ródoksen kunnallisyksikköön.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT). Viitattu 1.9.2014. (kreikaksi)
2. ↑  Plimmiri Resort *Kalimera Greece*. Viitattu 4.9.2023.
3. ↑  Plimiri *Greeka.com*. Viitattu 4.9.2023.

Aiheesta muualla
----------------

* Kuvia tai muita tiedostoja aiheesta **Plimmýri** Wikimedia Commonsissa
**Lasse Erik Wächter** (10. elokuuta 1937 Pori – 22. helmikuuta 1998 Oulu) oli suomalainen kenraaliluutnantti. 

Wächterin vanhemmat olivat Henry Waldemar Wächter ja Irja Kyllikki Lehtonen ja puoliso vuodesta 1960 Pirjo Kaija Örmä. Miss Suomi, lentoemäntä Ritva Wächter on Lasse Wächterin sisar.

Wächter tuli ylioppilaaksi 1957 ja suoritti Kadettikoulun 1960 ja Sotakorkeakoulun 1971. Hän toimi Panssarivaunupataljoonan opetusupseerina Parolannummella 1960–1963, komppanianpäällikkönä 1964–1967 ja koulutus- ja järjestelytoimiston päällikkönä 1967–1969, Panssarikoulun linjanjohtajana 1963–1964, Panssariprikaatin esikunnan järjestelytoimiston päällikkönä 1971–1972 ja prikaatin komentajana 1987–1990, tasavallan presidenttien Urho Kekkosen ja Mauno Koiviston adjutanttina 1972–1984, sotilasasiamiehenä Washingtonissa ja Ottawassa 1984–1987, Etelä-Suomen sotilasläänin esikunnan erityistehtävissä 1987, Savo-Karjalan sotilasläänin komentajana 1990–1992 ja Pohjoisen maanpuolustusalueen komentajana vuodesta 1993. Tästä tehtävästä hän jäi eläkkeelle 1996.

Wächter ylennettiin vänrikiksi 1958, luutnantiksi 1961, yliluutnantiksi 1964, kapteeniksi 1967, majuriksi 1972, everstiluutnantiksi 1976, everstiksi 1980, kenraalimajuriksi 1990 ja kenraaliluutnantiksi 1993.

Wächter kuoli vuonna 1998 syöpään.

Lähteet
-------

* Kansallisbiografia: Wächter, Lasse (1937 - 1998)

### Viitteet

1. 1 2 3 4  *Kuka kukin on. Who's who in Finland*, s. 1093. Wächter, Lasse. Helsinki: Otava, 1994. ISBN 951-1-12833-7.
2. 1 2  Kenraaliluutnantti Wächter kuollut MTV3. Viitattu 20.11.2016.
3. 1 2  Jokinen, Juha Veli: Miss Suomi Ritva Wächter täyttää 75 vuotta: "Nykymisseillä on leveämpi vyötärö" Iltalehti. Viitattu 20.11.2016.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
**Paul Gustafsson** (s. 1979 Tampere) on suomalainen kuvataiteilija, joka työskentelee Nastolan Kaarisillassa. Gustafssonin tuotantoon kuuluu grafiikkaa, maalauksia, kuvanveistoa ja keramiikkaa. Hänet tunnetaan parhaiten eläinaiheisista väripuupiirroksistaan.

Opinnot
-------

Paul Gustafsson osallistui Kaarisillan Taide- ja toimintakeskuksen järjestämään päivätoimintaan vuosina 1996–1999. Sen jälkeen hän opiskeli valmentavissa koulutuksissa sekä Kaarisillassa että Perttulan erityisammattikoulussa Hämeenlinnassa. Gustafsson kuuluu niiden kahdeksan opiskelijan joukkoon, jotka ensimmäisinä aloittivat Kaarisillan ja Koulutuskeskus Salpauksen yhteistyönä järjestämät erityisryhmille tarkoitetut ammatilliset taideopinnot Kaarisillassa syksyllä 2003. Paul Gustafsson valmistui opinnoistaan kuva-artesaaniksi keväällä 2006.

Taiteilijaura
-------------

Valmistuttuaan Gustafsson jäi työskentelemään Kaarisiltaan. Hän on tunnettu erityistaiteilija. Hänen teoksiaan ollut mukana lukuisissa yksityis- ja yhteisnäyttelyissä kotimaassa sekä ulkomailla muun muassa Euroopan parlamentissa Brysselissä, Gaia Museossa Tanskassa sekä Palazzo Zenobiossa Venetsiassa.

Paul Gustafsson valittiin Kettukin Vuoden taiteilijaksi vuonna 2007.

Lähteet
-------

1. 1 2 3  Paul Gustafsson, Kettukin Vuoden taiteilija 2007 Kettuki.
2. ↑  Halmetoja, Veikko: Eläin on elämä. Helsingin Sanomat (28.02.2013) *hs.fi*.
3. ↑  Kantokorpi, Otso: Alaston Kriitikko -taideblogin tekstit Paul Gustafssonin taiteesta *alastonkriitikko.blogspot.fi*.

Aiheesta muualla
----------------

* Keskiaho, Salla 2011: "Vielä paljon edessä on". Galleria Art Kaarisilta tekee pioneerityötä vallan ytimessä. Näkysyys ei ole itsestään selvää kehitysvammaisille taiteilijoille. Tukiviesti 2/2011
* Haveri, Minna: Erityistä taidetta. Puolilehti nro1 2013.  (Arkistoitu – Internet Archive)
**Alue ja ympäristö** on aikakauslehti, joka julkaisee alue- ja ympäristötutkimuksen artikkeleita sekä kirjoituksia yhteiskunta- ja kulttuuriteoreettisen tutkimuksen ja yhteiskuntatieteellisen ympäristötutkimuksen aloilta. Kahdesti vuodessa ilmestyvä lehti on ilmestynyt säännöllisesti vuodesta 1971 alkaen, ensimmäiset 20 vuotta Aluesuunnittelu-nimisenä ja vuodesta 1991 lähtien nykyisellä nimellään. Lehti ilmestyy verkossa open access -julkaisuna.

Lehteä julkaisee Alue- ja ympäristötutkimuksen seura. Aikakauslehden tieteellisten artikkelien hyväksymisessä sovelletaan vertaisarviointia. Vuonna 2022 lehti sai Suomen tiedekustantajien liiton Vuoden tiedelehti -palkinnon.

Päätoimittajat
--------------

Vuonna 2017 lehden päätoimittajia olivat Nina V. Nygren ja Jussi Semi.

Lähteet
-------

1. ↑  Alue ja Ympäristö *aluejaymparisto.journal.fi*. Viitattu 19.9.2017.
2. ↑  Alue ja ympäristö *finna.fi*.  Arkistoitu 20.9.2017. Viitattu 19.9.2017.
3. ↑  tikuadmin: Alue ja ympäristö on Vuoden tiedelehti 2022 *Tiedekustantajat*.  3.10.2022. Viitattu 15.12.2023.
4. ↑  Toimituskunta *aluejaymparisto.journal.fi*. Viitattu 19.9.2017.
1: purkauspilvi, 2: magmakanava, 3: putoavaa vulkaanista tuhkaa, 4: laava- ja tuhkakerroksia, 5: kerrostuma, 6: magmasäiliö.
**Plinius-tyypin purkaus** on voimakkain ja suurin räjähdysmäisistä tulivuorenpurkaustyypeistä. Plinius-purkauksissa purkautuu yli kuutiokilometrin verran magmaa, ja tuhkapilvi voi kohota 20–50 kilometrin korkeuteen.

Plinius-purkaukset tapahtuvat yleensä kerrostulivuorissa, ja niissä syntyy yleensä räjähdysherkkää dasiittista tai ryoliittista laavaa. Purkauksen pituus vaihtelee yleensä tunneista päiviin, ja pisimmät purkaukset tapahtuvat felsisistä tulivuorista. Felsisen magman lisäksi Plinius-purkauksia voi tapahtua joskus myös basalttisesta magmasta.

Plinius-purkauksissa syntyy runsaasti purkausmateriaalia ja sen seurauksena paksuja tefrakerroksia. Pyroklastista materiaalia on usein epäsäännöllisesti kraatterin ympärillä, sillä tuuli kuljettaa tuhkapilveä. Plinius-purkauksiin liittyy myös pyroklastisia virtauksia ja lahareita. Tuhkapilvi voi joskus romahtaa ja synnyttää hirmumyrskyn vauhdilla tulivuoren rinnettä kulkevan kuuman pilven eli pyroklastisen virtauksen.

Plinius-tyypin purkaus on saanut nimensä roomalaisesta Plinius nuoremmasta, joka kirjoitti silminnäkijäkuvauksen Vesuviuksen vuoden 79 purkauksesta.

Lähteet
-------

1. ↑  Plinian eruption *VolcanoDiscovery*. Viitattu 5.10.2021. (englanniksi)
2. 1 2 3  Plinian eruptions *How volcanoes work*. Vic Camp.  Arkistoitu 5.10.2021. Viitattu 5.10.2021. (englanniksi)
Voikukka
Käenkaalin lehtiä eli ketunleipiä
Litulaukka
**Villiyrtit** ovat luonnosta kerättäviä yrttejä ja salaattikasveja. Monet niistä, kuten voikukka, nokkonen, piharatamo, siankärsämö ja apilat, ovat tavallisia rikkaruohoja. Hieman huonommin tunnettuja ovat käenkaali, maitohorsma, litulaukka, kellukka, poimulehti ja makea kallioimarre. Villiyrteiksi luokitellaan myös mm. koivun lehdet ja kuusenkerkät.

Kerääminen
----------

Jokamiehenoikeuksien mukaan ruohovartisia kasveja saa kerätä myös yksityisomistuksessa olevilta mailta; sen sijaan esimerkiksi puunlehtien keräämiseen tarvitaan maanomistajan lupa. Samasta kasviyksilöstä tai -kasvustosta ei tule riipiä kaikkia lehtiä. Luonnonsuojelualueilla myös villiyrttien kerääminen on kielletty.

Villiyrtit kannattaa kerätä kuivalla säällä, etteivät ne pilaannu. Niitä ei tule kerätä saastuneilta tai likaisilta paikoilta, kuten teiden varsilta. Joitakin villiyrttejä voi syödä sellaisenaan, mutta toiset kuivataan tai keitetään. Voimakkaanmakuiset yrtit kerätään nuorina, salaattikasvit ennen kukintaa ja kukat heti, kun ne ovat puhjenneet. Juuret kerätään syksyllä tai talvella.

Lähteet
-------

1. ↑  Villiyrtit *villiyrtti.fi*. Viitattu 24.9.2020.
2. ↑  Kerää salaattiainekset ja villiyrtit luonnosta – 10 ilmaista herkkua *anna.fi*. Viitattu 24.9.2020.
3. 1 2  Keruuohjeet *arktisetaromit.fi*. Viitattu 24.9.2020.

Aiheesta muualla
----------------

* Yrteistä ja erityisesti villiyrteistä laajemmin
**USS Persistent** (runkonumero AM-491 ja MSO-491) oli Yhdysvaltain laivaston vuonna 1955 vesillelaskettu Aggressive-luokan miinanraivaaja.

Valmistus
---------

*Pääartikkeli: Aggressive-luokka*
Alus tilattiin J. M. Martinac Shipbuilding Corporationilta Tacomasta Washingtonista, missä köli laskettiin 17. kesäkuuta 1954. Alus laskettiin vesille 23. huhtikuuta 1955 kumminaan rouva M. S. Erdahl ja otettiin palvelukseen 3. helmikuuta 1956 ensimmäisenä päällikkönään Theodore R. Johnson.

Palvelus
--------

Yhdysvaltain länsirannikolla järjestettyjen koeajojen jälkeen alus liitettiin 2. maaliskuuta 1956 Tyynenmeren laivastoon, jossa siitä tehtiin Mine Division 91:n johtoalus. Syyskuussa aluksen melutasoa laskettiin, jotta se soveltuisi paremmin akustisten miinojen torjuntaan.

Elokuussa 1957 alus oli läntisellä Tyynellämerellä Yhdysvaltain 7. laivaston miinantorjuntaosastossa. Helmikuussa 1958 palasi Long Beachiin ylläpitävään huoltoon. Vuotuisen miehistönkoulutusjakson jälkeen alus liitettiin syyskuussa 1959 tutkimusalukseksi Navy Acoustic Rangeen Pugetinsalmeen. Myöhemmin samana vuonna alus tutki merivirtoja Scripps Institute of Oceanographyn toimeksiannosta.

Oltuaan toisen kerran läntisellä Tyynellämerellä alus palasi heinäkuussa 1960 Kaliforniaan. Vuoden 1961 tyyppikoulutuksen jälkeen alus palasi tammikuussa 1962 jälleen läntiselle Tyynellämerelle avustaen Etelä-Vietnamin merivoimia tammikuusta elokuuhun. Oltuaan kotimaassa 1963 alus oli vuosittain läntisellä Tyynellämerellä 1964-1968.

Alus poistettiin palveluksesta 1. heinäkuuta 1971 ja alusluettelosta 1. elokuuta 1974, jolloin se myytiin Espanjalle.

Espanjan laivasto
-----------------

Espanjan laivasto otti aluksen palvelukseen 1. heinäkuuta 1971 nimellä *Guadalquivir* (M43).

Lähteet
-------

* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)

### Viitteet

1. 1 2 3 4  history.navy.mil